इसी ‘जीवन-राग’ के रचनाकार हैं - कवि महेन्द्रभटनागर । उन्होंने दार्शनिक अभिव्यंजना से मनुष्य-जीवन के उल्लास और विषाद, आशा-निराशा, आस्था-विश्वास, विचारणा और संवेदना, यथार्थ और संभावना, काया और मन, कायावेग और नैतिकता तथा मनःशरीरी मानव-जीवन की प्रेरित-स्वयंचालित, मौलिक और अनुकृत, सुन्दर और असुन्दर, अनुकूल और प्रतिकूल एवं स्वाभाविक-अर्जित द्वन्दात्मक रूपों के वैविध्य को बुद्धिसजग भावकत्व से लयात्मक कविताओं में ढाल दिया है।